ג'ייסון פלמינג

ג'ייסון איאן פלמינג (באנגלית: Jason Iain Flemyng; נולד ב-25 בספטמבר 1966) הוא שחקן אנגלי.

פלמינג מוכר מהופעותיו בסרטי קולנוע בהם סרטים בריטיים כמו "לוק, סטוק ושני קנים מעשנים" (1998) ו"סנאץ'" (2000), שניהם מסרטיו של גאי ריצ'י. כמו כן השתתף בסרטים הוליוודיים כמו "רוב רוי" (1996), הסרט "ממעמקי הגיהנום" (2001) המבוסס על הרומן הגרפי מאת אלן מור, "ג'נטלמנים מובחרים" (2003) והסרט "הסיפור המופלא של בנג'מין באטן" (2008). הוא הופיע בתפקידים בולטים בתיאטרון ובטלוויזיה בבריטניה. פלמינג דובר צרפתית שוטפת והשתתף בשלושה סרטים בשפה זו. ב-1996 זכה בפרק השחקן ביותר בפסטיבל הסרטים של ז'נבה על תפקידו בסרט "חיים ובועטים".

ביוגרפיה
פלמינג נולד בפאטני שבלונדון. הוא בנו של גורדון פלמינג, במאי קולנוע וטלוויזיה סקוטי. הוא החליט להיות שחקן אחרי שהופיע בהפקת תיאטרון בבית הספר בו למד "Christ's Hospital" בסאסקס. "תמיד רציתי להיות שחקן" אמר פלמינג בריאיון ל-BBC "מאז שחבבתי את הילדה ששיחקה בתפקיד דורותי בהצגת בית הספר של "הקוסם מארץ עוץ". נבחנתי לתפקיד הדחליל כדי להיות אתה זמן רב על הבמה, אבל בסוף היא ברחה עם איש הפח!".

בשנות השמונים של המאה העשרים היה פלמינג חבר בתיאטרון הלאומי לנוער  והיה פעיל בארגון הפוליטי "הסוציאליסטים הצעירים"  של מפלגת הלייבור. לאחר מכן טען פלמינג שפעילותו בתיאטרון ופעילותו הפוליטי באותו זמן הייתה כדי לפגוש בחורות. ב-1990 נרשם ללימודי משחק באקדמיה למוזיקה ולאמנויות הדרמה של לונדון (LAMDA) ולמד באותה כיתה עם הרמיוני נוריס. אחרי שסיים את התואר ב-LAMDA בתחילת שנות התשעים הצטרף אל הלהקה השייקספירית המלכותית.

אחד התפקידים הראשונים שלו על המסך היה ב-1992 בסדרת הטלוויזיה האמריקנית "אינדיאנה ג'ונס הצעיר". בין השנים 1993 ו-1996 שיחק בתפקיד קבוע בסדרת הדרמה של ITV "דוקטור פינלי", בכיכובו של דייוויד רינטול.

ב-1994 הופיע פלמינג לראשונה בקולנוע בסרט "ספר הג'ונגל". התפקיד הגדול הראשון שלו היה בשנת 1996 בדרמה "Hollow Reed" בבימויה של אנג'לה פופ, בו שיחק בתפקיד ילד מתעלל. אחריו קיבל תפקיד ראשי בסרטו הפופולרי של גאי ריצ'י משנת 1998 "לוק, סטוק ושני קנים מעשנים". הוא המשיך להופיע בסרטים כמו "הכינור האדום" ו"שוכני המצולות" (מ-1998), "סנאץ'" (2000), סרטו של ג'ורג' א' רומרו "מסכת המוות" (2000) והסרט "רוק סטאר" (2001). פלמינג כיכב בסרט הקצר "Feeling Good" מאת דקסטר פלטשר אותו הכיר במהלך צילומי "לוק, סטוק ושני קנים מעשנים".

בתחילת שנות ה-2000 השתתף פלמינג בשני סרטים הוליוודיים עתירי תקציב. הראשון ב-2001 בעיבוד לספרי אלן מור "ממעמקי הגיהנום" בכיכובו של ג'וני דפ, בו שיחק בתפקיד ג'ון נטלי. הסרט השני הוא "ג'נטלמנים מובחרים" משנת 2003 בכיכובו של שון קונרי בו גילם את ד"ר הנרי ג'קיל ואת אדוארד הייד. סרט זה לא זכה להצלחה, אבל פלמינג ציין כי "היה בזה קצת סיוט... הסרט עלה הון תועפות ולא החזיר את ההשקעה... אבל אני עדיין מתלהב מאוד מעשיית סרטים כמו 'ממעמקי הגיהנום'. כל יום שבו אתה מגיע לסט הצילומים ושון קונרי או ג'וני דפ או בראד פיט נמצאים שם, חייב להיות יום טוב."

במקביל להופעותיו בסרטי קולנוע המשיך פלמינג להופיע בתפקידים שונים בטלוויזיה. ב-2005 שיחק את פרופ' ברנרד קוורטרמס בעיבוד המחודש של הסדרה "The Quatermass Experiment" בהפקת ערוץ BBC Four. עוד ב-2005 שיחק בתפקיד דימיטרי, מומחה רוסי לנשק ביולוגי, בסרט "Transporter 2" בו השתתף גם ג'ייסון סטטהם.

ב-2008 שיחק פלמינג בסרט המסתורין "מראות" לצד קיפר סאת'רלנד ופולה פטון. ב-2009 הצטרף פלמינג לצוות השחקנים של העונה השלישית של סדרת המדע בדיוני "בראשית" של רשת ITV בתפקיד דני קווין, השוטר לשעבר, בו החליף את דאגלס הנשל ככוכב הסדרה.

ב-15 באוגוסט 2010 פורסם שפלמינג לוהק לתפקיד "עזאזל" בסרט הפריקוול של "אקס-מן", "אקס-מן: ההתחלה", בבימויו של מת'יו ווהן.

ב-2011 גילם פלמינג שוב את דמותו של דני קווין בפרק האחרון בעונה הרביעית של הסדרה "Primeval".
ב-2012 כיכב בסרט "שנה גג", שיצא לאקרנים בפברואר 2013, בתפקיד הגיס של הכלה. הסרט הוא קומדיה רומנטית בהפקת Working Title Films.

שנתיים אחר כך סיים ג'ייסון לשחק בסרט "The Journey" בתפקיד אוזי, ושימש בו גם כמפיק. הסרט נכתב במיוחד עבורו, והוא צולם ביוון ובלונדון בבימויו של לאנס נילסן.

חיים אישיים
פלמינג היה בן זוגה של השחקנית לנה הידי במשך תשע שנים עד לשנת 2001. בקיץ 2008 התחתן עם אלי פיירמן בטוסקנה שבאיטליה.

פילמוגרפיה
 שנה שם שם באנגלית תפקיד הערות 1993 דוקטור פינלי Doctor Finlay ד"ר דייוויד ניל סדרת טלוויזיה (2 פרקים) 1994 ספר הג'ונגל The Jungle Book סגן ג'ון וילקינס 1995 רוב רוי Rob Roy גרגור 1996 לגעת ביופי Stealing Beauty גרגורי 1996 פנים משקרות Hollow Reed פרנק דונולי 1996 חיים ובועטים Alive and Kicking טוניו שם הפצה מקורי: Indian Summer 1997 כנופיה משפחתית The James Gang פרנק ג'יימס 1997 The Life of Stuff וילי דובי 1997 ספייס וורלד הסרט Spiceworld: The Movie בראד 1997 The Temptation of Franz Schubert פרנץ פון שובר סרט טלוויזיה 1998 לוק, סטוק ושני קנים מעשנים Lock, Stock and Two Smoking Barrels טום 1998 הכינור האדום The Red Violin פרדריק פופ 1998 טס לבית דרברוויל Tess of the D'Urbervilles אלק דרברוויל מיני-סדרה 1998 שוכני המצולות Deep Rising מאליגן 1999 אליס בארץ הפלאות Alice in Wonderland נסיך הלבבות סרט טלוויזיה 1999 Tube Tales לוק בפרק: "מר קול" 2000 סנאץ' Snatch דארן 2000 מסכת המוות Bruiser הנרי קרידלו 2001 חוקר העצמות The Body האב וולטר וינסטד 2001 ממעמקי הגיהנום From Hell ג'ון נטלי 2001 משחק מכור Mean Machine בוב לייקלי 2001 הבונקר The Bunker קורפורל באומן 2001 רוק סטאר Rock Star בובי בירס 2002מגפה שחורה Anazapta ניקולס 2002 מתחת לפני המים Below סטומבו 2003 ג'נטלמנים מובחרים The League of Extraordinary Gentlemen ד"ר הנרי ג'קיל / מר אדוארד הייד 2004 Lighthouse Hill צ'ארלי דייווידסון 2004 Aaltra L'Anglais à la moto 2004  ג'יימס באטיילי 2004 כשאהיה בן 64 When I'm 64 ליטל ריי סרט טלוויזיה 2004 Drum ג'ים ביילי 2004 לאייר קייק Layer Cake קרייזי לארי 2004 היורש של צ'אקי Seed of Chucky סנטה 2004 מיס מרפל Marple: The Murder at the Vicarage לורנס רדינג סרט טלוויזיה 2005 A Woman in Winter דייוויד 2005 Faith מרטין סרט טלוויזיה 2005המשלח 2 Transporter 2 דימיטרי 2005 The Quatermass Experiment פרופסור ברנרד קוורטרמס סדרת טלוויזיה 2005 The Man-Eating Leopard of Rudraprayag ג'ים קורבט 2006 Pu-239 ולאד 2006 Rollin' with the Nines קפטן פלמינג 2006 Losing Gemma זאק סרט טלוויזיה 2006 Telling Lies ג'ק מונרו 2006 Backwaters ג'ייסון וייס 2007 אבק כוכבים Stardust פרימוס 2007 בובי Z The Death and Life of Bobby Z בריאן סרווייר 2007 The Riddle דון רוברטס CEO 2008 מראות Mirrors לארי ביירן 2008 Shifty גלן 2008 הסיפור המופלא של בנג'מין באטן The Curious Case of Benjamin Button תומאס באטן מועמדות לפרס Broadcast Film Critics Association לצוות שחקנים הטוב ביותרמועמדות לפרס Screen Actors Guild לצוות שחקנים 2009 סולומון קיין Solomon Kane מלאכי City of Life גאי ברגר 2009–2011 בראשית Primeval דני קווין סדרת טלוויזיה 2010 התנגשות הטיטאנים Clash of the Titans אקריסיוס קיק אס Kick-Ass לובי גון הרשת החברתית The Social Network ללא קרדיט 2011 המבצר האחרון Ironclad בקט Jean-Claude Van Damme: Behind Closed Doors קריינות סדרת טלוויזיה דוקומנטרית אקס-מן: ההתחלה X-Men: First Class עזאזל Jack Falls דמיין האנה Hanna סבסטיאן Lost Christmas פרנק 2012 Hamilton: In the Interest of the Nation רוב הרט סרט שוודי תקוות גדולות Great Expectations ג'ו גרג'רי 2013 שנה גג I Give It a Year יו סרט בריטי פאנץ' 119 Welcome to the Punch הארווי קראון מותחן בריטי Sunshine on Leith הארי הרפר Words of Everest אדמונד הילרי מראה שחורה Black Mirror ג'ק נפייר בפרק: "The Waldo Moment" 2014 ויי Viy ג'ונתן גרין סרט רוסי-אוקראיני המוסקטרים The Musketeers ואדים עונה ראשונה בפרק "Sleight of Hand" Top Dog דן ג'מה בוברי Gemma Bovery צ'ארלס בוברי הנעדר The Missing מארק The Journey 2015 The Last Kingdom המלך אדמונד 2017אסירי מלחמה Revolt סטאנדר סרט קולנוע 2017–2019 ג'יימסטאון Jamestown סר ג'ורג' ירדלי סדרת טלוויזיה 2018 נעלמת Save Me טאם מיני-סדרה 2019 סוד חותם הדרקון Viy 2 ג'ונתן גרין סרט המשך לויימזמור חג המולד A Christmas Carol רוח חג המולד של העתיד מיני-סדרה 2019-הווה פניוורת' Pennyworth לורד ג'יימס הארוורד סדרת טלוויזיה; 17 פרקים 2020 שבועיים לחיות Two Weeks to Live ברוקסמיני-סדרה נשים בחזית Military Wives קרוקס2021 השף (אנ') Boiling Point אלסטיר סקיי2022 על סף האלמוות Viy 3 ג'ונתן גרין סרט המשך לסרט "סוד חותם הדרקון" יחידה 355 The 355 אלייז'ה קארק 2023 A Town Called Malice אלברט לורד תפקיד ראשי; 8 פרקים2024 Ka Whawhai Tonu דניאל מורגן Firecracker הבלש גריירוחות מלחמה Refuge סבסטיאן פדרוני2025סוגר פינות (אנ') A Working Man לדימיר "וולו" אשמתי: לונדון My Fault: London טראוויס Prime Target סטיבן פטריק נילד 6 פרקים

קישורים חיצוניים

הערות שוליים

קטגוריה:שחקני קולנוע וטלוויזיה אנגלים
קטגוריה:בוגרי האקדמיה למוזיקה ולאמנויות הדרמה של לונדון
קטגוריה:אנגלים ממוצא סקוטי
קטגוריה:אנגלים שנולדו ב-1966